Vinohradníci a vinári čakajú, že sa nájde „osvietený“

**Krátkodobo:**

Okamžite zastaviť dovoz zahraničných vín.

Nie slovenské vína by mali ísť do páleníc, ale dovozové.

Pri 60% dovoze by bolo tragédiou, aby sme z našich kvalitných vín

(česť výnimkám) robili nejaký lieh na dezinfekciu.

**Dlhodobo:**

Zaviesť povinnú certifikáciu všetkých dovozových vín.

Odbery vzoriek robiť priamo z kamióna a keď nevyhovie

okamžite vrátiť na náklady dodávateľa.

Bolo by na čase, aby sme začali chrániť náš trh a tým aj tvorbu hodnôt

zamestnanosť, životnú úroveň vidieka atd.

Pre udržanie konkurencieschopnosti zaviesť takú (aj skrytú) formu

Podpory, aby domáca produkcia bola cenovo konkurencieschopná.

Zákony ekonomiky platia rovnako na celom svete. Bolo by na čase,

aby už osvietilo niekoho kompetentného.

Ako je možné, že celý Západ je ochromený a vystrašený z otázky, kto tam

pozbiera úrodu. Len Nemecko potrebuje 300 tisíc zberačov z Východu

a u nás nemá kto realizovať ani samozber a napriek tomu sú schopní

naplniť naše trhy svojimi produktmi v konkurenčných cenách.

Ako je možné, že z Nového Zélandu, Čile, Austrálie atď. vedia postaviť

na naše pulty svoje zabalené vína v cenách, za ktoré ich u nás nevieme vyrobiť ?

My príjmeme na náš trh všetko, ale naše produkty sa presadzujú krvopotne a aj doma producentov čaká certifikačná procedúra ..., kým zahraničnému stačí vyhlásenie o zhode.

Kolektív členov združenia